קרב בית חאנון (2023)

קרב בית חאנון היה קרב בין צה"ל לחמאס וארגוני הטרור האחרים ברצועת עזה, שהחל ב-4 בנובמבר 2023 והסתיים ב-21 בדצמבר 2023 כחלק מהלחימה ברצועת עזה במלחמת חרבות ברזל.

הכוח המשמעותי שלחם בגזרה זו היו עוצבת סיני (אוגדה 252) וחטיבה 551.

== מהלך הקרב ==
=== אוקטובר 2023 ===
ביום השני למלחמה, 8 באוקטובר, פורסם כי חיל האוויר הפציץ כ-120 מטרות בעיר.

בלילה שבין 28 ל-29 באוקטובר תקפה עוצבת סיני, בפיקוד תא"ל מורן עומר את שכונת הסביבון בבית חאנון ונכנסה אליה קרקעית. את ההתקפה הובילו כוחות עוצבת חצי האש, עליה פיקד אל"ם עידו קס. את ההתקפה הוביל גדוד 697 של החטיבה שתחתיו פעלה גם פלוגת שריון מגדוד 8108 מעוצבת יפתח. לאחר ובמקביל להפעלת אש אווירית וארטילרית לסיוע ותקיפת יעדים, תפס הגדוד את פאתי השטח הבנוי, הרג מספר פעילי חמאס והשמיד תשתיות אויב ואמצעי לחימה.

מאוחר יותר נכנסה גם חטיבה 12 למרחב והשתתפה בקרבות ובהשמדת התשתיות.

במקביל, חטיבה 14 נכנסה ל"מוצב פלסטין" ששימש את חמאס כבסיס אימונים לפעילויות טרור בסמוך למרחב בית חאנון, וכבשה אותו.<ref></ref>

=== נובמבר 2023 ===
ב-2 בנובמבר נפל סרן במילואים יובל זילבר,<ref></ref>, מפקד מחלקה בגדוד 7007 שבחטיבת הראל, במהלך הקרב על מוצב פלסטין.

ב-10 בנובמבר נפלו 4 מלוחמי גדוד 697 של עוצבת חצי האש, ונפצעו 6 נוספים בפיצוץ של פיר ממולכד בבית חאנון ביניהם: רס"ן (מיל') משה ידידיה לייטר, רס"ר (מיל') מתן מאיר, רס"ם (מיל') יוסף חיים (יוסי) הרשקוביץ, ורס"ר (מיל') סרגיי שמרקין.

ב-13 בנובמבר נפל רס"ר במילואים רז אבועלפיה,<ref></ref> לוחם פלחה"ן בגדס"ר חטיבת הנגב, במהלך קרב סמוך לבית הספר של אונר"א בעיר. איתי אנגל שהתלווה ללוחמי היחידה פרסם בתוכנית עובדה סרט המתעד את יום הלחימה, במהלכו נמצאו בבית הספר נשקים ותחמושת<ref></ref>.

ב-14 בנובמבר נפל סרן במילואים עמרי יוסף דוד,<ref></ref> סגן מפקד פלוגה בגדוד 9217 שבחטיבת הנגב במהלך קרב במרכז העיר. במהלך אותו קרב נפצעו כ-4 לוחמים נוספים.

ב-15 בנובמבר נפצעו כ-2 חיילים מגדוד 9217 במהלך קרב במרכז העיר.

ב-16 בנובמבר נפצעו כ-13 חיילים מגדוד 6863 בהיתקלות בבית בסמוך לקסבה של בית חאנון.

החטיבה המשיכה בקרב בימים הבאים, השמידה תשתיות חמאס והרגה פעילי חמאס רבים. בנוסף סיכלה מטרות ובהן השמידו הכוחות אמצעי לחימה, תחמושת ומטענים שאותרו בגן ילדים במרחב.

בהמשך החודש פשטו הכוחות על מרחב הקסבה של בית חאנון, והשמידו תשתיות אויב נוספות במרחב. במהלך קרבות אלו הצטרפה חטיבה 14 לחטיבות 551 ו-12 שכבר נלחמו במרחב.

=== דצמבר 2023 ===
ב-18 בדצמבר פורסם כי עוצבת סיני סיימה את תפקידה בלחימה בבית חאנון. זאת לאחר שהעוצבה השתלטה על תשתיות חמאס ובהם פירי מנהרות ואמצעי לחימה. עם סיום המשימות, השליטה בגזרה הועברה לאוגדת עזה.

פלגת לוחמים של יחידת הלוט"ר מחטיבת המרום אשר נלחמת לראשונה בעזה כחלק מצוותי הקרב החטיבתיים, במהלך פעילות באזור בית חאנון זיהו הלוחמים מחבל יוצא מפיר מנהרה תוך שהוא יורה צרורות לעבר הכוח ככל הנראה במטרה למשוך אותם לכיוון מטען שהונח בסמוך ללוחמים. הלוחמים פתחו במכת אש, השליכו רימונים ונטרלו את האיום ממרחק. לאחר מכן, פיר המנהרה הושמד.

== סבב שני (מרץ-מאי 24) ==

===מרץ 2024===
ב-8 במרץ 2024 פורסם כי גדוד נצח יהודה פעל במשך השבוע במרחב בית חאנון בצפון הרצועה, במקביל להגנה על הגדר ועוטף עזה. הגדוד ביצע מספר פשיטות מקומיות לצורך הגנה על העוטף ולהשמדת תשתיות אויב במרחב.
בשבוע של סוף חודש מרץ ותחילת אפריל הגדוד ביצע פעילות התקפית נוספת במרחב, והשמיד עשרות מבנים ששימשו לטרור.

===אפריל 2024===
הפשיטות הממוקדות נמשכו גם לחודש אפריל, כאשר ב-16 בחודש נכנסו כוחות של גדוד נצח יהודה של כפיר וגדוד 890 של צנחנים לבית הספר מהדיה א-שווא בעיר כדי לעצור מספר מחבלים ששהו במתחם בחסות האוכלוסייה, על פי מידע מודיעיני. לפי דיווחים ערביים לכוחות היו רשימות מדויקות של השוהים במקום, והם כרזו להם לצאת, פינו את כל האזרחים מהמתחם, הקימו מרכז לחקירות העצורים, ולאחר מכן עזבו את המקום.
גדוד נצח יהודה בבית חאנון במהלך מלחמת חרבות ברזל, אפריל 2024]]

=== מאי 2024 ===
ב-7 במאי, לאחר מספר שבועות של חקר הנדסי, הכריז דובר צה"ל כי מנהרה התקפית שהתקרבה עד כ-150 מטר מגדר הגבול, הושמדה בתקיפות אוויריות עוד לפני כן. המנהרה התגלתה כבר ב-2014 במבצע צוק איתן. החקר התבצע בידי מערך ההנדסה של פיקוד הדרום ושל אוגדת עזה, באבטחה של כוחות החטיבה הצפונית ברצועת עזה.

ב-22 במאי פעל גדוד נצח יהודה של חטיבת כפיר במרחב בית חאנון. במהלך פעילות לסיכול תשתיות טרור נהרגו מירי צלף סרן ישראל יודקין<ref></ref>, וסמ"ר אליהו חיים אמסלם<ref></ref>. בנוסף באירוע אחר, כתוצאה מפיצוץ פיר ממולכד בבית, שקרס והביא למספר פצועים נוספים נהרג לוחם סילוק פצצות של יחידת יהל"ם רס"ר גדעון חי דירוא.<ref></ref> באותו אירוע נפצעו באורח קשה קצין לוחם מגדוד 97, חטיבת כפיר, ולוחם במילואים מיחידת יהל"ם, של חיל ההנדסה הקרבית. באירוע בו נפלו סרן ישראל יודקין וסמ"ר אליהו (אלי) חיים אמסלם, נפצע באורח קשה לוחם בגדוד 97, חטיבת כפיר.

ב-26 במאי הותר לפרסום כי לוחם גדוד נצח יהודה סמ"ר בצלאל צבי קובץ<ref></ref> נפטר מפצעיו לאחר שנפגע באותה תקרית הצליפה בה נפלו שני קצין ולוחם מהגדוד, סמ"ר אליהו אמסלם וסרן ישראל יודקין, שהיו הראשונים מהגדוד שנהרגו במלחמה.<ref></ref>

== הערות שוליים ==

קטגוריה:מלחמת חרבות ברזל: קרבות
קטגוריה:עזה: קרבות
קטגוריה:רצועת עזה: ביטחון
קטגוריה:חטיבת הראל: קרבות ומבצעים
קטגוריה:עוצבת האש
קטגוריה:עוצבת סיני